ai4bharat/Pralekha huggingface dataset:
ശാസ്ത്ര സാങ്കേതിക മന്ത്രാലയം
സ്റ്റാർട്ടപ്പ് ആവാസവ്യവസ്ഥയിലും യൂണികോണുകളുടെ എണ്ണത്തിലും ആഗോളതലത്തിൽ ഇന്ത്യ മൂന്നാം സ്ഥാനത്ത്: ഡോ ജിതേന്ദ്ര സിംഗ്
സ്റ്റാർട്ട്-അപ്പ് ആവാസവ്യവസ്ഥയിലും യൂണികോണുകളുടെ എണ്ണത്തിലും ആഗോളതലത്തിൽ ഇന്ത്യ മൂന്നാം സ്ഥാനത്ത്. ഏറ്റവും പുതിയ കണക്കനുസരിച്ച്, നിലവിൽ 105 യൂണികോണുകൾ ഉണ്ട്. അതിൽ 44 എണ്ണം 2021 ലും 19 എണ്ണം 2022 ലും ആരംഭിച്ചവയാണ്.
അംബേദ്കർ അന്താരാഷ്ട്ര കേന്ദ്രത്തിൽ നടന്ന 'DST സ്റ്റാർട്ടപ്പ് ഉത്സവിൽ' മുഖ്യപ്രഭാഷണം നടത്തവേ കേന്ദ്ര ശാസ്ത്ര സാങ്കേതിക സഹമന്ത്രി ഡോ ജിതേന്ദ്ര സിംഗ് ആണ് ഇക്കാര്യം വ്യക്തമാക്കിയത്. 2021-30 ദശകം ഇന്ത്യൻ ശാസ്ത്ര, സാങ്കേതിക, നൂതനത്വ മേഖലയിൽ  യിൽ പരിവർത്തനോന്മുഖമായ മാറ്റങ്ങൾ കൊണ്ടുവരുമെന്ന് പ്രതീക്ഷിക്കുന്നതായും മന്ത്രി പറഞ്ഞു.
കഴിഞ്ഞ ഏതാനും വർഷങ്ങളായി ഗവേഷണ-വികസന മേഖലയ്ക്കുള്ള  മൊത്ത അടങ്കൽ ഇന്ത്യ മൂന്നിരട്ടിയിലേറെ വർധിപ്പിച്ചതായി ഡോ ജിതേന്ദ്ര സിംഗ് പറഞ്ഞു. ഏറ്റവും പുതിയ കണക്കനുസരിച്ച്, ഇന്ത്യയിൽ 5 ലക്ഷത്തിലധികം ഗവേഷണ-വികസന ഉദ്യോഗസ്ഥരുണ്ട് - കഴിഞ്ഞ 8 വർഷത്തിനിടയിൽ 40-50% വർദ്ധന. സയൻസിലും എഞ്ചിനീയറിങ്ങിലും  പിഎച്ച്ഡി നേടിയവരുടെ എണ്ണത്തിൽ യുഎസ്എയ്ക്കും ചൈനയ്ക്കും ശേഷം ഇന്ത്യ മൂന്നാം സ്ഥാനത്താണെന്ന് അദ്ദേഹം പറഞ്ഞു.
സമകാലിക ഇന്ത്യയിലെ സ്റ്റാർട്ടപ്പുകൾ മെട്രോകളിലോ വൻ നഗരങ്ങളിലോ മാത്രമായി പരിമിതപ്പെടുന്നില്ലെന്നും 49 ശതമാനം സ്റ്റാർട്ടപ്പുകളും രണ്ടാംനിര മൂന്നാംനിര നഗരങ്ങളിലാണെന്നും ഡോ ജിതേന്ദ്ര സിംഗ് ചൂണ്ടിക്കാട്ടി.
സാങ്കേതിക ഇടപാടുകൾക്ക് ഏറ്റവും ആകർഷകമായ നിക്ഷേപ കേന്ദ്രങ്ങളിൽ ലോകത്ത് ഇന്ത്യ മൂന്നാം സ്ഥാനത്താണെന്ന് ഡോ ജിതേന്ദ്ര സിംഗ് പറഞ്ഞു. ബഹിരാകാശ പര്യവേക്ഷണ മേഖലയിലെ മികച്ച അഞ്ച് രാജ്യങ്ങളിൽ ഒന്നായി നിലകൊള്ളുന്ന ഇന്ത്യ, ശാസ്ത്ര ഗവേഷണ മേഖലയിൽ ലോകത്തിലെ ഏറ്റവും മികച്ച രാജ്യങ്ങളിലൊന്നാണ്. കൂടാതെ ക്വാണ്ടം സാങ്കേതികവിദ്യകൾ, നിർമ്മിത ബുദ്ധി തുടങ്ങിയ വളർന്നുവരുന്ന സാങ്കേതിക വിദ്യകളിൽ സജീവമായ പങ്കാളിത്തം ഇന്ത്യയ്ക്കുണ്ടെന്നും അദ്ദേഹം പറഞ്ഞു.
ലോകത്തിലെ 130 സമ്പദ്വ്യവസ്ഥകളിൽ ആഗോള ഇന്നൊവേഷൻ ഇൻഡക്സിന്റെ  ആഗോള റാങ്കിംഗിൽ 2015-ലെ 81-ൽ നിന്ന് 2021-ൽ 46-ാം സ്ഥാനത്തേക്ക് ഇന്ത്യ വൻ കുതിച്ചുചാട്ടം നടത്തിയതായി ഡോ. ജിതേന്ദ്ര സിംഗ് അറിയിച്ചു.
പ്രധാനമന്ത്രിയുടെ ഓഫീസ്
ഗുജറാത്തിലെ ബേച്ചരാജിയിൽ സ്വാതന്ത്ര്യ സമര സേനാനി പ്രഹ്ലാദ്ജി പട്ടേലിന്റെ 115-ാമത് ജന്മ ജയന്തി പരിപാടിയിൽ പ്രധാനമന്ത്രിയുടെ സന്ദേശവും ജീവചരിത്ര പ്രകാശനവും
"ശ്രീ പ്രഹ്ലാദ്ജി പട്ടേലിന്റെ പ്രവർത്തനം ഇന്നത്തെ തലമുറയ്ക്ക് ഉപയോഗപ്രദവും വരും തലമുറകൾക്ക് പ്രചോദനമാകും"
പ്രധാനമന്ത്രി ശ്രീ, നരേന്ദ്ര മോദി ഇന്ന് ഗുജറാത്തിലെ ബെച്ചരാജിയിൽ ശ്രീ പ്രഹ്ലാദ്ജി പട്ടേലിന്റെ 115-ാമത് ജന്മ ജയന്തി പരിപാടിയെയും ജീവചരിത്ര പ്രകാശന ചടങ്ങിനെ ഒരു വീഡിയോ സന്ദേശത്തിലൂടെ അഭിസംബോധന ചെയ്തു. ഗുജറാത്ത് മുഖ്യമന്ത്രി ശ്രീ ഭൂപേന്ദ്രഭായ് പട്ടേൽ ഉൾപ്പെടെയുള്ളവർ ചടങ്ങിൽ പങ്കെടുത്തു.
ബേച്ചരാജിയുടെ മഹത്തായ ഭൂമിയിൽ പ്രണാമമർപ്പിച്ച പ്രധാനമന്ത്രി, സ്വാതന്ത്ര്യ സമര സേനാനിയും സാമൂഹിക പ്രവർത്തകനുമായ ശ്രീ പ്രഹ്ലാദ്ജി പട്ടേലിന്റെ സ്മരണകൾക്ക് മുന്നിൽ വണങ്ങി. സാമൂഹ്യ സേവനത്തിലെ ശ്രീ പ്രഹ്ലാദ്ജി പട്ടേലിന്റെ ഔദാര്യവും അദ്ദേഹത്തിന്റെ ത്യാഗവും പ്രധാനമന്ത്രി ചൂ ണ്ടിക്കാട്ടി . മഹാത്മാഗാന്ധിയുടെ ആഹ്വാനപ്രകാരം സ്വാതന്ത്ര്യസമരത്തിൽ പങ്കെടുത്ത അദ്ദേഹം സബർമതിയിലും യെരവാഡയിലും ജയിൽവാസം അനുഭവിച്ചു.
ശ്രീ പ്രഹ്ലാദ്ജി പട്ടേലിൽ 'രാജ്യം ആദ്യം' എന്ന ആത്മാവിന്റെ പ്രതീകമായ സംഭവം പ്രധാനമന്ത്രി വിവരിച്ചു. ശ്രീ പട്ടേലിന്റെ പിതാവ് തടവിലായിരുന്നപ്പോൾ അന്തരിച്ചു, എന്നാൽ അന്ത്യകർമങ്ങൾ നടത്താൻ അനുവദിച്ചതിന് കൊളോണിയൽ ഭരണാധികാരികൾ മുന്നോട്ട് വച്ച ക്ഷമാപണ വ്യവസ്ഥകൾ ശ്രീ പ്രഹ്ലാദ്ജി പട്ടേൽ അംഗീകരിച്ചില്ല. ഒളിവിരുന്നു പോരാടുന്ന നിരവധി സ്വാതന്ത്ര്യ സമര സേനാനികൾക്കും അദ്ദേഹം പിന്തുണ നൽകി. സ്വാതന്ത്ര്യാനന്തരം നാട്ടുരാജ്യങ്ങളുടെ ലയനത്തിൽ സർദാർ പട്ടേലിനെ സഹായിക്കുന്നതിൽ ശ്രീ പ്രഹ്ലാദ്ജി പട്ടേലിന്റെ പങ്കും പ്രധാനമന്ത്രി അടിവരയിട്ടു. അത്തരത്തിലുള്ള പല മഹാനായ സ്വാതന്ത്ര്യ സമര സേനാനികളെയും ചരിത്ര പുസ്തകങ്ങളിൽ പരാമർശിക്കുന്നില്ലെന്ന് പ്രധാനമന്ത്രി പറഞ്ഞു . ശ്രീ പ്രഹ്ലാദ്ജി പട്ടേലിന്റെ ഭാര്യ കാശി ബയ്ക്കും പ്രധാനമന്ത്രി ആദരാഞ്ജലികൾ അർപ്പിച്ചു. യുവതലമുറയെ പ്രചോദിപ്പിക്കുന്ന മഹത്തായ വ്യക്തികളുടെ ജീവിതത്തെയും പ്രവർത്തന രീതിയെയും കുറിച്ചുള്ള രേഖപ്പെടുത്തൽ വളരെ പ്രധാനമാണെന്ന് പ്രധാനമന്ത്രി പറഞ്ഞു.
സ്വാതന്ത്ര്യ സമര സേനാനികളുടെ അജ്ഞാതമായ വശങ്ങൾ ഗവേഷണം ചെയ്ത് പ്രസിദ്ധീകരിക്കാൻ പ്രധാനമന്ത്രി എല്ലാ സർവകലാശാലകളോടും അഭ്യർത്ഥിച്ചു. നവ ഇന്ത്യ കെട്ടിപ്പടുക്കുന്നതിനുള്ള സംരംഭത്തിൽ ശ്രീ പ്രഹ്ലാദ്ജി പട്ടേലിനെപ്പോലുള്ള സ്വാതന്ത്ര്യ സമര സേനാനികളെ നാം ഓർക്കണം, പ്രധാനമന്ത്രി പറഞ്ഞു.
-ND-
(
ധനകാര്യ മന്ത്രാലയം
മൂലധനച്ചെലവിൽ 34.5% വർധന; മൂലധനച്ചെലവ് 5.54 ലക്ഷം കോടി
ന്യൂഡൽഹി, ഫെബ്രുവരി 01, 2021
2021-22 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിച്ചുകൊണ്ട്, കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ, മൂലധനച്ചെലവിൽ കുത്തനെയുള്ള വർധനയാണ് പ്രഖ്യാപിച്ചത്. 5.54 ലക്ഷം കോടി രൂപയാണ് മൂലധനച്ചെലവ്. ഇത് കഴിഞ്ഞ സാമ്പത്തിക വർഷത്തെ അപേക്ഷിച്ച് 34.5 ശതമാനം കൂടുതലാണ്. 2020-21 കാലയളവിൽ മൊത്തം മൂലധന ചെലവ് ഏകദേശം 4.39 ലക്ഷം കോടി രൂപയായിരിക്കുമെന്ന് പ്രതീക്ഷിക്കുന്നു.
മൂലധന ബജറ്റിൽ, 44,000 കോടിയിലധികം രൂപ സാമ്പത്തിക കാര്യ വകുപ്പിനായി വകയിരുത്തിയിട്ടുണ്ടെന്ന് ധനകാര്യമന്ത്രി വ്യക്തമാക്കി. മൂലധനച്ചെലവിൽ മികച്ച പുരോഗതി കാണിക്കുന്നതും കൂടുതൽ ഫണ്ട് ആവശ്യമുള്ളതുമായ പദ്ധതികൾക്കും, വകുപ്പുകൾക്കായി ഇത് നൽകും.
മൂലധനച്ചെലവിനായി സംസ്ഥാനങ്ങൾക്കും സ്വയംഭരണ സ്ഥാപനങ്ങൾക്കും രണ്ട് ലക്ഷം കോടിയിലധികം രൂപ നൽകുമെന്നും മന്ത്രി വ്യക്തമാക്കി.
(Visitor Counter : 167
പ്രധാനമന്ത്രിയുടെ ഓഫീസ്
ഐബിഎസ്എ വേൾഡ് ഗെയിംസിൽ സ്വർണം നേടിയ ഇന്ത്യൻ വനിതാ അന്ധ ക്രിക്കറ്റ് ടീമിനെ പ്രധാനമന്ത്രി അഭിനന്ദിച്ചു
ഐബിഎസ്എ വേൾഡ് ഗെയിംസിൽ സ്വർണം നേടിയ ഇന്ത്യൻ വനിതാ അന്ധ ക്രിക്കറ്റ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ശ്രീ നരേന്ദ്ര മോദി എക്സിൽ പോസ്റ്റ് ചെയ്തു
"ഐബിഎസ്എ വേൾഡ് ഗെയിംസിൽ സ്വർണം നേടിയ ഇന്ത്യൻ വനിതാ അന്ധ ക്രിക്കറ്റ് ടീമിന് അഭിനന്ദനങ്ങൾ! നമ്മുടെ കായിക വനിതകളുടെ അജയ്യമായ ചൈതന്യവും കഴിവും ഉദാഹരിക്കുന്ന ഒരു മഹത്തായ നേട്ടം. ഇന്ത്യയ്ക്ക് അഭിമാനം!"
Kudos to the Indian women's blind cricket team for winning the Gold at the IBSA World Games! A monumental achievement that exemplifies the indomitable spirit and talent of our sportswomen. India beams with pride! https://t.co/4Ee7JfF3UH
— Narendra Modi  August 26, 2023
ധനകാര്യ മന്ത്രാലയം
ബാങ്ക് വായ്പകൾ എടുത്തവർക്കുള്ള ആശ്വാസ സഹായ നിർണയത്തിന് വിദഗ്ധ സമിതിയെ നിയോഗിച്ചു
മൊറട്ടോറിയം കാലയളവിലെ ബാങ്ക് വായ്പ പലിശയും കൂട്ടുപലിശയും എഴുതിത്തള്ളുന്നതും അനുബന്ധ വിഷയങ്ങളും സംബന്ധിച്ച് സുപ്രീം കോടതിയിൽ കേന്ദ്രസർക്കാരിനെതിരെ ഗജേന്ദ്ര ശർമ നൽകിയ പരാതിയുടെ വാദം തുടരുന്നു. ഇതോടനുബന്ധിച്ച് നിരവധി പ്രശ്നങ്ങൾ ഉയർന്നു വന്ന പശ്ചാത്തലത്തിൽ മികച്ച തീരുമാനം എടുക്കാൻ സമഗ്ര നിർണയത്തിന് കേന്ദ്രസർക്കാർ ഒരു വിദഗ്ധ സമിതിയെ നിയോഗിച്ചു.
മുൻ സിഎജി ശ്രീ രാജീവ് മെഹർഷി അധ്യക്ഷനായ മൂന്നംഗ സമിതിയിൽ അഹമ്മദാബാദ് ഐഐഎം മുൻ പ്രൊഫസറും റിസർവ് ബാങ്ക് ധനനയ സമിതി മുൻ അംഗവുമായ ഡോ രവീന്ദ്ര എച്ച് ധോലാക്കിയ, എസ് ബി ഐ, ഐ ഡി ബി ഐ ബാങ്കുകളുടെ മുൻ മാനേജിംഗ് ഡയറക്ടർ ശ്രീ ബി. ശ്രീറാം എന്നിവരാണുള്ളത്.
1) കോവിഡ് -19 മായി ബന്ധപ്പെട്ട ബാങ്ക് മോറട്ടോറിയത്തിൽ പലിശയും കൂട്ടുപലിശയും എഴുതിത്തള്ളുന്നത് ദേശീയ സമ്പദ് വ്യവസ്ഥയിലും സാമ്പത്തിക സ്ഥിരതയിലും ഉയർത്തുന്ന സ്വാധീനo, 2) സമൂഹത്തിന്റെ വിവിധ വിഭാഗങ്ങളിൽ പെട്ടവരുടെ സാമ്പത്തിക ദുരിതം കുറയ്ക്കുന്നതിനുള്ള നിർദ്ദേശങ്ങളും നടപടികളും, 3) നിലവിലെ സാഹചര്യത്തിൽ ആവശ്യമായ നിർദ്ദേശങ്ങൾ, നടപടികൾ എന്നിവ സർക്കാരിനെ അറിയിക്കാനാണ് വിദഗ്ധ സമിതി രൂപീകരിച്ചിരിക്കുന്നത്.
സമിതി ഒരാഴ്ചയ്ക്കുള്ളിൽ റിപ്പോർട്ട് സമർപ്പിക്കും. സമിതിക്ക് വേണ്ട ധനസഹായം എസ് ബി ഐ നൽകും. തീരുമാനമെടുക്കാൻ ബാങ്കുകളെയും മറ്റു തൽപ്പര കക്ഷികളെയും സമിതിക്കു സമീപിക്കാവുന്നതാണ്.
പ്രത്യേക സേവനങ്ങളും ഫീച്ചറുകളും
സ്റ്റാഫ് സെലക്ഷൻ കമ്മീഷൻ 1558 തസ്തികകളിലേക്ക് അപേക്ഷ ക്ഷണിച്ചു
തിരുവനന്തപുരം 2023 ജൂലൈ 10
സ്റ്റാഫ് സെലക്ഷൻ കമ്മീഷൻ 1558 മൾട്ടി ടാസ്കിങ്  സ്റ്റാഫ്, ഹവൽദാർ  തസ്തികകളിലേക്ക് അപേക്ഷ ക്ഷണിച്ചു. പ്രായപരിധി 18 - 27 വയസ്സ്. പത്താം ക്ലാസ് അല്ലെങ്കിൽ തത്തുല്യ പരീക്ഷ പാസായിരിക്കണം. 2023 സെപ്റ്റംബറിലായിരിക്കും കമ്പ്യൂട്ടർ അധിഷ്ഠിത പരീക്ഷ. ഇംഗ്ലീഷ്, ഹിന്ദി കൂടാതെ 13 പ്രാദേശിക ഭാഷകളിലും പരീക്ഷ നടക്കും . https://ssc.nic.in എന്ന വെബ്സൈറ്റുകളിലൂടെ ഓൺലൈനായി അപേക്ഷിക്കാം. അപേക്ഷ സമർപ്പിക്കേണ്ട അവസാന തീയതി 2023 ജൂലൈ 21. സ്ത്രീകൾ, എസ്.സി/ എസ്.ടി വിഭാഗങ്ങളിൽപ്പെട്ടവർ, വിമുക്തഭടൻമാർ എന്നിവർക്ക് ഫീസിൽ ഇളവ് ലഭിക്കും. കൂടുതൽ വിവരങ്ങൾക്ക് https://ssc.nic.in സന്ദർശിക്കുക . 080-25502520, 9483862020 എന്ന നമ്പറുകളിലും പ്രവൃത്തി ദിനങ്ങളിൽ ബന്ധപ്പെടാം.
--NS--
(Visitor Counter : 57
പ്രത്യേക സേവനങ്ങളും ഫീച്ചറുകളും
അന്താരാഷ്ട്ര യോഗാദിനത്തിന്റെ പ്രാരംഭ പരിപാടി 'യോഗോത്സവ് ' സംഘടിപ്പിച്ചു
കേന്ദ്ര വാര്ത്താവിതരണ പ്രക്ഷേപണ മന്ത്രാലയത്തിന് കീഴിലുള്ള റീജിയണല് ഔട്ട്റീച് ബ്യൂറോയും ചാല ഗവണ്മെന്റ് തമിഴ് ഹയര് സെക്കണ്ടറി സ്കൂളും സംയുക്തമായി അന്താരാഷ്ട്ര യോഗാദിനത്തിന്റെ പ്രാരംഭ പരിപാടിയായ 'യോഗോത്സവ്' സംഘടിപ്പിച്ചു. പ്രസ് ഇന്ഫര്മേഷന് ബ്യൂറോ അഡിഷണല് ഡയറക്ടര് ജനറല് ശ്രീ. വി പളനിച്ചാമി ഐ ഐ എസ് പരിപാടി ഉദ്ഘാടനം ചെയ്തു. യോഗ ശരീരത്തിന് മാത്രമല്ല മനസ്സിനും ബുദ്ധികൂര്മ്മതയ്ക്കും സഹായകമാകുമെന്ന് അദ്ദേഹം പറഞ്ഞു. ചാല തമിഴ് ഹയര് സെക്കണ്ടറി സ്കൂള് പ്രിന്സിപ്പല് ശ്രീമതി പ്രീത സ്വാഗതപ്രസംഗം നടത്തി.
പൂജപ്പുര ജീവനം നേച്ചറോപതി-യോഗാതെറാപ്പി ക്ലിനിക്കിലെ ചീഫ് മെഡിക്കല് ഓഫീസറായ ഡോ വസുന്ധര വി ആറിന്റെ നേതൃത്വത്തില് യോഗാപ്രദര്ശനവും ക്ലാസും നടന്നു. ചാല ഗവണ്മെന്റ് തമിഴ് ഹയര് സെക്കണ്ടറി സ്കൂളിലെ കുട്ടികളും പ്രസ് ഇന്ഫര്മേഷന് ബ്യൂറോയിലെയും റീജിയണല് ഔട്ട്റീച് ബ്യൂറോയിലെയും ഓഫീസര്മാരും ജീവനക്കാരും പരിപാടിയില് പങ്കെടുത്തു. മികച്ച പ്രകടനം നടത്തിയ കുട്ടികള്ക്ക് അവാര്ഡ് ദാനവും പരിപാടിയില് നടന്നു. യോഗയെയും അതിന്റെ ഗുണഫലങ്ങളെയും കുറിച്ച് അവബോധം വര്ദ്ധിപ്പിക്കുക എന്നതാണ് ഈ പ്രാരംഭ പരിപാടിയുടെ ലക്ഷ്യം. 2022 ജൂണ് 21 നാണ് അന്താരാഷ്ട്രായോഗാ ദിനമായി ആചരിക്കുന്നത്.
-ND-
(Visitor Counter : 31
വാണിജ്യ വ്യവസായ മന്ത്രാലയം
കേരളമുള്പ്പെടെ ഏഴ് സംസ്ഥാനങ്ങളിലെ വ്യോമയാന അടിസ്ഥാന സൗകര്യ പദ്ധതികള് കേന്ദ്ര മന്ത്രി സുരേഷ് പ്രഭു ഉദ്ഘാടനം ചെയ്തു
രാജ്യത്തെ വിവിധ വിമാനത്താവളങ്ങളിലെ നിരവധി അടിസ്ഥാന സൗകര്യ പദ്ധതികള് കേന്ദ്ര സിവില് വ്യോമയാന മന്ത്രി ശ്രീ. സുരേഷ് പ്രഭു ന്യൂഡല്ഹിയില് ഇന്ന് വീഡിയോ ലിങ്ക് വഴി ഉദ്ഘാടനം ചെയ്തു.
കേരളത്തിലെ തിരുവനന്തപുരം, കോഴിക്കോട് വിമാനത്താവളങ്ങള്, കര്ണ്ണാടകത്തിലെ മംഗലൂരൂ വിമാനത്താവളം, തമിഴ് നാട്ടിലെ മധുര വിമാനത്താവളം, അസമിലെ റുപ്സി വിമാനത്താവളം, രാജസ്ഥാനിലെ ജയ്പൂര് വിമാനത്താവളം, പഞ്ചാബിലെ അമൃത്സര് വിമാനത്താവളം, മണിപ്പൂരിലെ ഇംഫാല് വിമാനത്താവളം എന്നിവ ഇതില് ഉള്പ്പെടും. തിരുവനന്തപുരത്ത് നടന്ന ചടങ്ങില് തിരുവനന്തപുരം, കോഴിക്കോട് വിമാനത്താവളങ്ങളിലെ പദ്ധതികള്ക്ക് ഗവര്ണര് ജസ്റ്റിസ്  ശ്രീ. പി. സദാശിവം തറക്കല്ലിട്ടു. മംഗലൂരു വിമാനത്താവളത്തിലെ പദ്ധതികള്ക്ക് കര്ണ്ണാടക ഗവര്ണര് ശ്രീ. വാജുഭായ് വാലയും, റുപ്സി വിമാനത്താവളത്തിലെ പദ്ധതികള്ക്ക് അസം മുഖ്യമന്ത്രി ശ്രീ. സര്ബാനന്ത് സോനോവാളും തുടക്കമിട്ടു.
തദവസരത്തില് സംസാരിക്കവെ എയര്പോര്ട്ട് അതോറിറ്റി ഓഫ് ഇന്ത്യയുടെ 8 വിമാനത്താവളങ്ങളുടെ അടിസ്ഥാന സൗകര്യ വികസനത്തിനായി 620 കോടി രൂപ ചെലവിടുമെന്ന് കേന്ദ്ര മന്ത്രി ശ്രീ. സുരേഷ് പ്രഭു അറിയിച്ചു. ലോകത്തെ ഏറ്റവും വേഗത്തില് വളരുന്ന വ്യോമയാന മേഖലയാണ് ഇന്ത്യയെന്ന് അദ്ദേഹം പറഞ്ഞു. ആന്ഡമാന്, ലക്ഷദ്വീപ് എന്നിവയുള്പ്പെടെയുള്ള സ്ഥലങ്ങളിലെ കണക്ടിവിറ്റി കൂടുതല് മെച്ചപ്പെടുത്തുന്നതിനായി 28 മുതല് 30 റൂട്ടുകളില് വരെ സര്വ്വീസ് നടത്തുന്നതിന് ഉഡാന് മൂന്നാം ഘട്ടത്തിന് ദര്ഘാസ് ക്ഷണിച്ചിട്ടുണ്ടെന്ന് ശ്രീ. പ്രഭു അറിയിച്ചു. രാജ്യത്തിനകത്ത് വിമാനയാത്ര നടത്തുന്ന 1.1 ബില്ല്യണ് യാത്രക്കാര്ക്കായി കുറഞ്ഞത് 40 മുതല് 50 ബില്ല്യണ് ഡോളര് വരെ നിക്ഷേപം ആവശ്യമായ 200 വിമാനത്താവളങ്ങള് വേണ്ടി വരുമെന്നാണ് കണക്കാക്കിയിട്ടുള്ളത്. വിമാനങ്ങളുടെ എണ്ണം ഇക്കൊല്ലം മാര്ച്ചിലെ 622 ല് നിന്ന് 2040 മാര്ച്ച് ആകുന്നതോടെ 2360 ആയി വര്ദ്ധിക്കുന്നതോടെ ഉഡാന് പദ്ധതിയുടെ ലക്ഷ്യം പൂര്ത്തീകരിക്കുമെന്നും ശ്രീ. പ്രഭു ചൂണ്ടിക്കാട്ടി.
ND MRD – 139
രാജ്യരക്ഷാ മന്ത്രാലയം
17 പുതിയ ഫയറിംഗ് റേഞ്ചുകള് നിര്മ്മിക്കാന് അനുമതി
രാജ്യത്തെ വിവിധ സൈനിക താവളങ്ങള്, കന്റോണ്മെന്റുകള് പരിശീലന സൗകര്യങ്ങള് എന്നിവിടങ്ങളില് 238 കോടി രൂപ ചെലവില് 17 പുതിയ ബാഫിള് ഫയറിംഗ് റേഞ്ചുകള് നിര്മ്മിക്കാന് പ്രതിരോധ മന്ത്രാലയം അനുമതി നല്കി. ഇവയില് 7 എണ്ണം ദക്ഷിണ കമാന്റിലും, മൂന്നെണ്ണം കിഴക്കന് കമാന്റിലും, രണ്ടെണ്ണം വടക്കന് കമാന്റിലും, ഒന്ന് വീതം ദക്ഷിണ, പശ്ചിമ സെന്ട്രല് കമാന്റിലുമാണ് അനുവദിച്ചിട്ടുള്ളത്. സെന്ട്രല് കമാന്റിലേയ്ക്ക് നിര്ദ്ദേശിച്ചിട്ടുള്ളത് ഗയയിലെ ഓഫീസേഴ്സ് ട്രെയിനിംഗ് അക്കാദമിയിലായിരിക്കും നിര്മ്മിക്കുക. രാജ്യത്തൊട്ടാകെ നിലവിലുള്ള ഇത്തരം 60 ഫയറിംഗ് റേഞ്ചുകള്ക്ക് പുറമെയാണ് ഇവ നിര്മ്മിക്കുക. 300 മുതല് 500 മീറ്റര് വരെ ദൂരത്തില് ഫയര് ചെയ്യാന് സൗകര്യമുള്ളവയാണ് നിര്ദ്ദിഷ്ട ഷൂട്ടിംഗ് റേഞ്ചുകള്.
ഷൂട്ടിംഗ് പരിശീലനം നടക്കുന്ന വേളയില് തെളിച്ച് പോകുന്ന ബുള്ളറ്റുകള് മൂലം അപകടം ഒഴിവാക്കാന് മുകളില് മേലാപ്പുള്ള ഷൂട്ടിംഗ് റേഞ്ചുകളാണ് ബാഫിള് ഷൂട്ടിംഗ് റേഞ്ചുകള് എന്നറിയപ്പെടുന്നത്. പട്ടാള ക്യാമ്പുകള്ക്ക് ചുറ്റും സിവിലിയന് വാസസ്ഥലങ്ങളുടെ എണ്ണം വര്ദ്ധിച്ച സാഹചര്യത്തില് ഇത്തരം അപകടങ്ങള്ക്കുള്ള സാധ്യത കൂടുതലാണെന്ന് തിരിച്ചറിഞ്ഞ് കൊണ്ടാണ് പ്രതിരോധ മന്ത്രാലയം അധിക ബാഫിള് റേഞ്ചുകളുടെ നിര്മ്മാണത്തിന് അനുമതി നല്കിയിട്ടുള്ളത്.
(ND MRD – 545
വാണിജ്യ വ്യവസായ മന്ത്രാലയം
ശുദ്ധമായ പരിസ്ഥിതിയും, സുസ്ഥിരവും സമഗ്രവുമായ വികസനവുമാണ് ഭാരതത്തിന്റെ മുൻഗണന വിഷയങ്ങൾ എന്ന് ശ്രീ പിയൂഷ് ഗോയൽ
ന്യൂഡൽഹി, ജൂൺ 14, 2021
ഇന്ത്യയുടെ ആളോഹരി കാർബൺഡയോക്സൈഡ് പുറന്തള്ളൽ, വലിയ സമ്പത്ത് വ്യവസ്ഥ സ്വന്തമായുള്ള രാജ്യങ്ങൾക്കിടയിലെ ഏറ്റവും കുറഞ്ഞത് ആണെന്ന് വാണിജ്യ-വ്യവസായ മന്ത്രി ശ്രീ പിയൂഷ് ഗോയൽ. എങ്കിലും 2030ഓടെ പുനരുപയോഗ ഊർജ്ജത്തിൽ നിന്നും 450 ഗിഗാവാട്സ് ഊർജ്ജം എന്ന ഇന്ത്യയുടെ വലിയ ലക്ഷ്യം, ഐക്യരാഷ്ട്രസഭയുടെ സുസ്ഥിര വികസനം - സുസ്ഥിര വികസന ലക്ഷ്യങ്ങൾ എന്നിവയുമായി ബന്ധപ്പെട്ട 2030 അജണ്ടയോടുള്ള പ്രതിജ്ഞാബദ്ധതയാണ് സൂചിപ്പിക്കുന്നതെന്നും അദ്ദേഹം ചൂണ്ടിക്കാട്ടി.
കോവിഡാനന്തര ലോകത്ത്, വർദ്ധിതവീര്യത്തോടെ കാലാവസ്ഥ സംരക്ഷണവുമായി ബന്ധപ്പെട്ട ലക്ഷ്യങ്ങൾ പൂർത്തീകരിക്കാൻ ശ്രമിക്കുമെന്ന് 2021ലെ ഐക്യരാഷ്ട്ര വ്യാപാര ഫോറത്തിൽ സംസാരിക്കവേ അദ്ദേഹം ഉറപ്പു നൽകി. കാലാവസ്ഥ സംബന്ധിയായ വിഷയങ്ങളിൽ നീതിപൂർവകമായ ഇടപെടലുകൾ  സംരക്ഷിക്കപ്പെടണമെന്നും, തങ്ങളുടെ ഉപഭോഗ രീതികളിൽ പുനർവിചിന്തനം നടത്താൻ വികസിത രാഷ്ട്രങ്ങൾ തയ്യാറാകണമെന്നും, സുസ്ഥിര ജീവിത രീതികൾ ശീലിക്കാൻ അവർ ശ്രദ്ധ നൽകണമെന്നും അദ്ദേഹം അഭ്യർത്ഥിച്ചു. ഈ മേഖലയിൽ കരുത്തുറ്റ നടപടികളാണ് ഇന്ത്യ സ്വീകരിച്ചിട്ടുള്ളത് എന്നും കേന്ദ്രമന്ത്രി ഓർമിപ്പിച്ചു. നാഷണലി ഡിറ്റർമിൻഡ് കോൺട്രിബ്യൂഷൻ , രണ്ട് ഡിഗ്രി സെൽഷ്യസിന് അനുഗുണമായി തുടരുന്ന വളരെ ചുരുക്കം രാജ്യങ്ങളിലൊന്നായി ഇന്ത്യയ്ക്ക് മാറാൻ സാധിച്ചത് അതുകൊണ്ടാണ് എന്നും അദ്ദേഹം അഭിപ്രായപ്പെട്ടു. ഇതിനുപുറമേ അന്താരാഷ്ട്ര സൗരോർജ സഖ്യം, ദുരന്തങ്ങളെ അതിജീവിക്കാൻ കഴിയുന്ന അടിസ്ഥാനസൗകര്യങ്ങൾക്കായുള്ള സഖ്യം തുടങ്ങിയ ആഗോള മുന്നേറ്റങ്ങൾക്ക് പ്രോത്സാഹനം നൽകാനും നമുക്ക് സാധിച്ചു.
വ്യാപാര നയങ്ങളെയും, കാലാവസ്ഥാ സംരക്ഷണ ലക്ഷ്യങ്ങളെയും വേർതിരിച്ച് കാണണമെന്നും ശ്രീ ഗോയൽ അഭ്യർത്ഥിച്ചു. വ്യാപാര ചർച്ചകളുടെ ഭാഗമായി അല്ല, മറിച്ച് UNFCCC ചട്ടക്കൂട്, പാരീസ് ഉടമ്പടി എന്നിവയ്ക്ക് കീഴിൽ വേണം കാലാവസ്ഥ വ്യതിയാനവുമായി ബന്ധപ്പെട്ട വിഷയങ്ങൾ ചർച്ച ചെയ്യേണ്ടതെന്നും അദ്ദേഹം അഭിപ്രായപ്പെട്ടു. ഇത്തരം ലക്ഷ്യങ്ങൾ നേടിയെടുക്കാനുള്ള ഏറ്റവും മികച്ച വഴികൾ വ്യാപാര കരാറുകൾ അല്ല എന്നും അദ്ദേഹം ഓർമപ്പെടുത്തി.
വികസിത രാഷ്ട്രങ്ങൾ മുന്നോട്ടുവയ്ക്കുന്ന അജണ്ടകൾക്ക് മാത്രമായി പ്രത്യേക പ്രാധാന്യം നൽകാൻ സാധിക്കില്ല എന്ന് വ്യക്തമാക്കിയ ശ്രീ ഗോയൽ, കാർഷിക സബ്സിഡികളിലെ അസമത്വങ്ങൾ അടക്കം ദീർഘനാളായി നടപടികൾ കാത്തുകിടക്കുന്ന വിഷയങ്ങൾക്കും പരിഹാരം കാണേണ്ടതുണ്ട് എന്നും അഭിപ്രായപ്പെട്ടു.
ആഗോള സമൂഹത്തിലെ സാമ്പത്തിക ചട്ടക്കൂടുകളെ നിർണയിക്കുന്ന വായ്പാ റേറ്റിംഗ് ഏജൻസികളായ അന്താരാഷ്ട്ര നാണ്യനിധി  പോലെയുള്ളവ, വികസ്വര-അവികസിത രാഷ്ട്രങ്ങളോട് നീതിയുക്തമായി പെരുമാറുമെന്ന പ്രതീക്ഷയും അദ്ദേഹം പങ്കുവെച്ചു.
ലഭ്യമായ പാരിസ്ഥിതിക സൗഹൃദ സാങ്കേതികവിദ്യകൾ വികസ്വര രാഷ്ട്രങ്ങൾക്ക് കുറഞ്ഞ ചിലവിൽ ലഭ്യമാക്കാനുള്ള മാര്ഗ്ഗങ്ങള് കണ്ടെത്തേണ്ടതിന്റെ ആവശ്യകത കേന്ദ്രമന്ത്രി എടുത്തുപറഞ്ഞു. വികസ്വര രാഷ്ട്രങ്ങൾക്ക് ചിലവുകുറഞ്ഞ പരിസ്ഥിതി സൗഹൃദ സാങ്കേതികവിദ്യകൾ ലഭ്യമാക്കുന്നതിന് വികസിത രാഷ്ട്രങ്ങൾ മുൻകൈയെടുക്കണമെന്ന് അഭിപ്രായപ്പെട്ട ശ്രീ ഗോയൽ, വികസ്വര രാഷ്ട്രങ്ങളിൽ ഉത്പാദിപ്പിച്ച പരിസ്ഥിതി സൗഹൃദ ഉൽപ്പന്നങ്ങൾക്ക് മികച്ച വിപണി ലഭ്യമാക്കാൻ അവർ ശ്രദ്ധിക്കണമെന്നും ഓർമ്മിപ്പിച്ചു.
(Visitor Counter : 109
പ്രധാനമന്ത്രിയുടെ ഓഫീസ്
പണ്ഡിറ്റ് ദീൻദയാൽ ഉപാധ്യായയുടെ ജന്മദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ. നരേന്ദ്ര മോദി പണ്ഡിറ്റ് ദീൻദയാൽ ഉപാധ്യായ ജിയുടെ ജന്മദിനത്തിൽ അദ്ദേഹത്തിന് ശ്രദ്ധാഞ്ജലികൾ അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു;
ഏകാത്മ മാനവവാദത്തിന്റെ അഗ്രഗാമിയായ പണ്ഡിറ്റ് ദീൻദയാൽ ഉപാധ്യായ ജിയുടെ ജന്മദിന ത്തിൽ അദ്ദേഹത്തിന് ആദരാഞ്ജലികൾ. രാഷ്ട്ര നിർമ്മാണത്തിൽ അദ്ദേഹം സ്വന്തവും ജീവിതം സമർപ്പിച്ചു. അദ്ദേഹത്തിന്റെ ചിന്തകൾ എല്ലായ്പ്പോഴും ജനങ്ങൾക്ക് പ്രചോദനമേകും."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 206.56 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.95 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,35,510
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,167 പേര്ക്ക്
രോഗമുക്തി നിരക്ക് നിലവില് 98.50%
പ്രതിവാര രോഗസ്ഥിരീകരണ നിരക്ക് 4.64%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 206.56 കോടി  പിന്നിട്ടു. 2,73,95,158 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.95 കോടി യിലധികം 3,95,17,944 കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10412659
രണ്ടാം ഡോസ് 10095569
കരുതല് ഡോസ് 6466927
മുന്നണിപ്പോരാളികള്
ഒന്നാം ഡോസ് 18432023
രണ്ടാം ഡോസ് 17679680
കരുതല് ഡോസ് 12559454
12-14 പ്രായപരിധിയിലുള്ളവര്
ഒന്നാം ഡോസ് 39517944
രണ്ടാം ഡോസ് 28729649
15-18 പ്രായപരിധിയിലുള്ളവര്
ഒന്നാം ഡോസ് 61364340
രണ്ടാം ഡോസ് 51505188
18-44 പ്രായപരിധിയിലുള്ളവര്
ഒന്നാം ഡോസ് 559848193
രണ്ടാം ഡോസ് 510157649
കരുതല് ഡോസ് 33599308
45-59 പ്രായപരിധിയിലുള്ളവര്
ഒന്നാം ഡോസ് 203753295
രണ്ടാം ഡോസ് 195616592
കരുതല് ഡോസ് 21263233
60നുമേല് പ്രായമുള്ളവര്
ഒന്നാം ഡോസ് 127484610
രണ്ടാം ഡോസ് 122253712
കരുതല് ഡോസ് 34914716
കരുതല് ഡോസ് 10,88,03,638
ആകെ 2,06,56,54,741
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,35,510 ; ഇത് രാജ്യത്തെ മൊത്തം സജീവ കേസുകളുടെ 0.31% ആണ്.
ദേശീയ രോഗമുക്തി നിരക്ക് 98.50 % ആണ്. കഴിഞ്ഞ 24 മണിക്കൂറിനുള്ളില് 15,549 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,34,99,659 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 16,167 പേര്ക്കാണ്.
കഴിഞ്ഞ 24 മണിക്കൂറിനുള്ളില് 2,63,419 പരിശോധനകള് നടത്തി. ആകെ 87.81 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 4.64 ശതമാനമാണ്. പ്രതിദിന രോഗസ്ഥിരീകരണ നിരക്ക് 6.14 ശതമാനമാണ്.
(--ND--
വാര്ത്താവിതരണ പ്രക്ഷേപണ മന്ത്രാലയം
വാർത്താവിതരണ പ്രക്ഷേപണ മന്ത്രാലയം ‘നാളത്തെ 75 സർഗാത്മക മനസുകൾ’ എന്നതിലേക്ക് എൻട്രികൾ ക്ഷണിച്ചു
കേന്ദ്ര വാർത്താ വിതരണ പ്രക്ഷേപണ മന്ത്രാലയം ‘നാളത്തെ 75 സർഗാത്മക മനസുകൾ’ എന്നതിലേക്ക് എൻട്രികൾ ക്ഷണിച്ചു. ചലച്ചിത്രനിർമ്മാണത്തിന്റെ വിവിധ മേഖലകളിൽ നിന്നുള്ള യുവ സർഗ്ഗാത്മക പ്രതിഭകളെ തിരിച്ചറിയുന്നതിനും പ്രോത്സാഹിപ്പിക്കുന്നതിനും പരിപോഷിപ്പിക്കുന്നതിനുമായി ഗോവയിൽ നടക്കുന്ന ഇൻറർനാഷണൽ ഫിലിം ഫെസ്റ്റിവൽ ഓഫ് ഇന്ത്യയിലെ വാർഷിക പ്ലാറ്റ്ഫോമാണ് ഈ വിഭാഗം.
('ആസാദി കാ അമൃത് മഹോത്സവ്' ആഘോഷങ്ങളുടെ ഭാഗമായി 2021-ൽ ആരംഭിച്ച ഈ സംരംഭം അതിന്റെ രണ്ടാം വർഷത്തിലാണ്. ഇന്ത്യൻ സ്വാതന്ത്ര്യത്തിന്റെ 75 വർഷങ്ങളുടെ പ്രതീകമായാണ് അത്രയും എണ്ണം ചലച്ചിത്രപ്രവർത്തകർ അംഗീകരിക്കപ്പെടുന്നത്.
ഇന്ത്യയുടെ 53-ാമത് അന്താരാഷ്ട്ര ചലച്ചിത്രോത്സവ പതിപ്പിന് മുന്നോടിയായി നാഷണൽ ഫിലിം ഡെവലപ്മെന്റ് കോർപ്പറേഷന്റെ നേതൃത്വത്തിൽ സർഗ്ഗാത്മക പ്രതിഭകളെ ഷോർട്ട്ലിസ്റ്റ് ചെയ്യുകയും അവരുടെ എൻട്രികളുടെ അടിസ്ഥാനത്തിൽ 75 പേരെ ഒരു പ്രമുഖ ജൂറി തിരഞ്ഞെടുക്കുകയും ചെയ്യും. ഈ പരിപാടി, വളർന്നുവരുന്ന യുവ ചലച്ചിത്ര നിർമ്മാതാക്കളെ തിരിച്ചറിയുകയും ഗോവയിലെ ഐഎഫ്എഫ്ഐയുടെ സമയത്ത് ദേശീയ, അന്തർദേശീയ ചലച്ചിത്ര നിർമ്മാതാക്കളിൽ നിന്ന് അവർക്ക് പഠിക്കാനും സംവദിക്കാനും ഒരു വേദി ഒരുക്കി നൽകുകയും ചെയ്യുന്നു.
ആഗോളതലത്തിൽ ഒരു പ്രധാന ഫിലിം ഫെസ്റ്റിവലിൽ, ഒരു മത്സരത്തിലൂടെ ഏറ്റവും കൂടുതൽ യുവ സർഗാത്മക പ്രതിഭകളെ തിരഞ്ഞെടുക്കുന്ന തരത്തിലുള്ള ഒരേ ഒരു സംരംഭമാണിത്. കേന്ദ്ര വാർത്താ വിതരണ പ്രക്ഷേപണ മന്ത്രിയായ ശ്രീ അനുരാഗ് സിംഗ് ഠാക്കൂർ യുവ പ്രതിഭകൾക്ക് ഒരു പ്ലാറ്റ്ഫോം നൽകുന്നതിനും മാധ്യമ, വിനോദ മേഖലകളിലെ പ്രമുഖരുമായി ബന്ധിപ്പിക്കുന്നതിനുമായാണ് 2021-ൽ ഈ ആശയം രൂപീകരിച്ചത്.
ഗോവയിൽ അന്താരാഷ്ട്ര ചലച്ചിത്രോത്സവം നടക്കുന്ന വേളയിൽ, തിരഞ്ഞെടുത്ത '75 സർഗാത്മക പ്രതിഭകൾക്ക്, സിനിമയിലെ മഹാരഥൻമാർ നേതൃത്വം നൽകുന്ന ശില്പശാലകൾ പങ്കെടുക്കുന്നതിന് അവസരം ലഭിക്കും. കൂടാതെ, ടീം അടിസ്ഥാനത്തിൽ 53 മണിക്കൂറിനുള്ളിൽ ഒരു ഹ്രസ്വചിത്രം നിർമ്മിക്കുന്നതിനുള്ള ഗ്രൂപ്പ് മത്സരത്തിൽ പങ്കെടുക്കുന്നതിനും അവസരമുണ്ടാകും. ഹ്രസ്വ ചിത്രത്തിലെ പ്രമേയം ആസാദി കാ അമൃത് മഹോത്സവത്തിന്റെ അന്തസത്ത അടിസ്ഥാനമാക്കിയുള്ളതായിരിക്കും. അതിൽ അവരുടെ ഇന്ത്യ@100 എന്ന ആശയം ഓരോ ടീമും പ്രദർശിപ്പിക്കും. ഈ സംരംഭത്തിന്റെ പ്രോഗ്രാമിംഗ് പങ്കാളിയായ ഷോർട്ട്സ് ടിവിയുമായി കൂടിയാലോചിച്ച്, തിരഞ്ഞെടുത്ത യുവ പ്രതിഭകളെ ഏഴ് ടീമുകളുടെ ഭാഗമാക്കും. ഏഴ് ടീമുകൾ നിർമ്മിക്കുന്ന സിനിമകൾക്ക് 2022 നവംബർ 24-ന് IFFI-യിൽ തീയറ്റർ പ്രദർശനം ഉണ്ടായിരിക്കും. തുടർന്ന് മത്സരത്തിൽ വിജയിക്കുന്ന സിനിമയെ അവാർഡ് ദാന ചടങ്ങിൽ ആദരിക്കും.
എൻട്രികൾ 2022 സെപ്റ്റംബർ 05 മുതൽ 2022 സെപ്റ്റംബർ 23 വരെ https://www.iffigoa.org/creativeminds എന്നതിൽ സമർപ്പിക്കാവുന്നതാണ്.
പ്രധാനമന്ത്രിയുടെ ഓഫീസ്
ഐ.ഐ.ടി ഖരഗ്പൂരിലെ 66-ാമത് ബിരുദദാന ചടങ്ങിനെ പ്രധാനമന്ത്രി അഭിസംബോധന ചെയ്യും
വീഡിയോ കോൺഫറൻസിംഗിലൂടെ ഐ.ഐ.ടി ഖരഗ്പൂരിലെ 66-ാമത് ബിരുദദാന ചടങ്ങിനെ പ്രധാനമന്ത്രി അഭിസംബോധന ചെയ്യും . പശ്ചിമ ബംഗാൾ ഗവർണർ, കേന്ദ്ര വിദ്യാഭ്യാസ മന്ത്രി, കേന്ദ്ര വിദ്യാഭ്യാസ സഹമന്ത്രി എന്നിവരും ചടങ്ങിൽ പങ്കെടുക്കും.
ഗിരിവര്ഗ്ഗകാര്യ മന്ത്രാലയം
ഗിരിവർഗ്ഗ ജനതയുടെ ഉല്പന്നങ്ങളുടെ വിപണനം പ്രോത്സാഹിപ്പിക്കുന്നതിന് ട്രൈഫെഡിന്റെ ഡിജിറ്റൈസേഷൻ ഡ്രൈവ്
ഗിരിവർഗ്ഗ ജനതയിൽ നിന്ന് വിറ്റഴിക്കാത്ത ഒരുലക്ഷത്തിലധികം ഉൽപ്പന്നങ്ങൾ ട്രൈഫെഡ് വാങ്ങി ഓൺലൈൻ വഴി, കിഴിവ് നൽകി വിപണനം നടത്തുന്നു.
ജീവിതത്തിന്റെ സമഗ്ര മേഖലയും ഓൺലൈനിലേക്ക് മാറിയതോടെ ഗിരിവർഗ്ഗ ജനതയുടെ ഉൽപ്പന്നങ്ങളുടെ വിപണനവും ഡിജിറ്റൽ രൂപത്തിൽ ആക്കി മാറ്റാൻ കേന്ദ്ര ഗിരിവർഗ്ഗ കാര്യ മന്ത്രാലയത്തിന് കീഴിലുള്ള ട്രൈഫെഡ് പദ്ധതി ആരംഭിച്ചു. അന്താരാഷ്ട്ര നിലവാരത്തിലുള്ള ഇ - പ്ലാറ്റ്ഫോമിലൂടെ ഗ്രാമങ്ങളിലെ ഉൽപ്പന്ന നിർമാതാക്കൾ, കലാകാരന്മാർ എന്നിവർക്ക് ദേശീയ-അന്തർദേശീയ വിപണിയുമായി ബന്ധപ്പെടാൻ സാധിക്കും. വൻ ധൻ യോജന, ഗ്രാമീണ വിപണികൾ, സംഭരണശാലകൾ എന്നിവയുമായി ബന്ധപ്പെട്ട എല്ലാ വിവരങ്ങളും ഡിജിറ്റൈസ് ചെയ്യാനുള്ള നടപടികൾ ട്രൈഫെഡ് നടത്തിവരികയാണ്. ഗിരിവർഗ്ഗ ക്ലസ്റ്ററുകൾ തിരിച്ചറിഞ്ഞ് ജിഐഎസ് സാങ്കേതികവിദ്യ ഉപയോഗിച്ച് അവയെ മാപ്പ് ചെയ്യുന്ന ഡിജിറ്റൽ പദ്ധതി പ്രധാനമന്ത്രി ആഹ്വാനം ചെയ്ത'സ്വയംപര്യാപ്ത ഇന്ത്യ'യുടെ നേട്ടങ്ങൾ ലഭിക്കുന്നതിന് ഗിരിവർഗ്ഗ ജനതയെ സഹായിക്കും. കോവിഡ് 19 മഹാമാരിയുടെ പെട്ടെന്നുള്ള വ്യാപനവും ലോക്ഡൗണും മൂലം ഗിരിവർഗ്ഗ കലാകാരന്മാരുടെ ഏകദേശം 100 കോടി രൂപ വിലമതിക്കുന്ന ഉൽപന്നങ്ങൾ വിറ്റഴിക്കാതെ കെട്ടി കിടക്കുകയായിരുന്നു .ഈ ഉൽപ്പന്നങ്ങൾ വിറ്റഴിക്കുന്നതിനും അതിന്റെ പ്രയോജനം ഗിരിവർഗ്ഗ കുടുംബങ്ങൾക്ക് ലഭിക്കുന്നതിനും ട്രൈഫെഡ് ഏകദേശം ഒരു ലക്ഷത്തിലധികം ഉൽപ്പന്നങ്ങൾ വാങ്ങി. നിശ്ചിത തുക കിഴിവ് നൽകി ഉൽപ്പന്നങ്ങൾ ട്രൈബ്സ് ഇന്ത്യ വെബ്സൈറ്റ് വഴിയും മറ്റ് ഓൺലൈൻ റീറ്റെയ്ൽ പ്ലാറ്റ്ഫോമുകളായ ആമസോൺ, ഫ്ലിപ്കാർട്ട്, ജിഇഎം എന്നിവ വഴിയും വിൽക്കാനാണ് ട്രൈഫെ ഡ് പദ്ധതിയിട്ടിരിക്കുന്നത്.
(Visitor Counter : 99
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ബിഎസ്എൻഎൽ, എംടിഎൻഎൽ എന്നിവയുടെ പുനരുജ്ജീവനം
ന്യൂ ഡൽഹി: ഏപ്രിൽ 1, 2022
ബിഎസ്എൻഎൽ, എംടിഎൻഎൽ എന്നിവയുടെ പുനരുജ്ജീവന പദ്ധതിക്ക് 23.10.2019 ന് ഗവണ്മെന്റ് അംഗീകാരം നൽകി. സ്റ്റാഫ് ചെലവ് കുറയ്ക്കുന്നതിനുള്ള നടപടിയായി 50 വയസും അതിൽ കൂടുതലുമുള്ള ജീവനക്കാർക്കുള്ള വോളണ്ടറി റിട്ടയർമെന്റ് പദ്ധതി , ബജറ്റ് വിഹിതം വഴി ധനസഹായത്തോടെ 4 ജി സേവനങ്ങൾ നൽകുന്നതിന് സ്പെക്ട്രത്തിന്റെ ഭരണ ചുമതല ഏൽപ്പിക്കൽ, സോവറിൻ ഗ്യാരന്റി ബോണ്ടുകൾ സൃഷ്ടിച്ച് കടം പുനർ ഘടനചെയ്യുന്നതിനും കടവും മൂലധനചെലവും മറ്റ് ആവശ്യകതകളും നിറവേറ്റുന്നതിനുള്ള വിഭവങ്ങളും സൃഷ്ടിക്കുന്നതിന് കോർ, നോൺ കോർ ആസ്തികൾ എന്നിവ പണമാക്കൽ തുടങ്ങിയവ ഇതിൽ ഉൾപ്പെടുന്നു.
4G യ്ക്ക് പിന്തുടരുന്ന അതേ തത്വങ്ങളിൽ 5G സേവനങ്ങൾ നൽകുന്നതിന് BSNL, MTNL എന്നിവയ്ക്ക് സ്പെക്ട്രം അനുവദിക്കുന്നതിനും ഭരണപരമായ അംഗീകാരം ലഭിച്ചിട്ടുണ്ട്. BSNL ഉം MTNL ഉം സാങ്കേതിക-വാണിജ്യ പരിഗണനകളെ അടിസ്ഥാനമാക്കി 4G, 5G സേവനങ്ങൾ നൽകും .
ഇന്ന് രാജ്യസഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ വാർത്താവിനിമയ സഹമന്ത്രി ശ്രീ ദേവുസിൻഹ് ചൗഹാനാണ് ഈ വിവരം അറിയിച്ചത്.
(Visitor Counter : 108
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 12.53 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
12,53,13,640
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.53 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND